หุ้นปิด29มิ.ย.พุ่ง 19 จุด
หุ้น29มิ.ย.ปิดบวก 19.76 จุด ที่ 1,033.26 จุด ท่ามกลางมูลค่าซื้อขาย 27,139.42ล้านบาท
29 มิ.ย. 2554

หุ้น29มิ.ย.ปิดบวก 19.76 จุด ที่ 1,033.26 จุด ท่ามกลางมูลค่าซื้อขาย 27,139.42ล้านบาท




ภาวะการลงทุนวันที่29 มิ.ย.สดใสตลอดทั้งวัน ได้แรงซื้อนำเข้ามาในกลุ่มธนาคารพาณิชย์  ผสมโรงด้วยหุ้นพลังงาน ไล่ดัชนีขึ้นปิด 1,033.26 จุด เพิ่มขึ้น 19.76 จุด หรือ 1.95 % มูลค่าซื้อขาย 27,139.42 ล้านบาท 
หลักทรัพย์ที่มีการซื้อขายสูงสุด 5 อันดับได้แก่
1. BBL ปิดที่ 156.50 บาท เพิ่มขึ้น 4.50 บาท มูลค่าการซื้อขาย 2,404.87 ล้านบาท .
2. KBANK ปิดที่ 120.00 บาท เพิ่มขึ้น 3.50 บาท มูลค่าการซื้อขาย 1,950.46 ล้านบาท
3. SCB ปิดที่ 110.00 บาท เพิ่มขึ้น 3.00 บาท มูลค่าการซื้อขาย 1,820.59 ล้านบาท
4. KTB ปิดที่ 18.50บาท เพิ่มขึ้น 0.50 บาท มูลค่าการซื้อขาย 1,468.70 ล้านบาท
5. PTT ปิดที่ 333.00 บาท เพิ่มขึ้น 9.00 บาท มูลค่าการซื้อขาย 1,368.15 ล้านบาท 
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีส กล่าวว่า ภาพตลาดช่วง 1-2 วันนี้เป็นบวก โดยได้ผลจิตวิทยาจากหุ้นโลก ทำให้เกิดปรากฎการ Window Dressing  (ทำปิดงวดครึ่งปี ) และการเก็งกำไรหุ้นหลังเลือกตั้ง ซึ่งเชื่อว่าไม่มีความรุนแรง ตามการยอมรับกฎกติกาพรรคที่ได้คะแนนนำ ได้เป็นผู้นำจัดตั้งรัฐบาล อีกทั้งเศรษฐกิจที่เติบโตต่อเนื่อง และผลประกอบการบริษัทจดทะเบียนปีนี้ยังเติบโต
สำหรับทิศทางตลาดวันพรุ่งนี้ ( 30 มิ.ย) นายปริญทร์ กล่าวว่า ปรับตัวขึ้นต่อ หากทะลุ 1,035 จุด อย่างมั่นคง มีโอกาสเข้าใกล้ 1,050 จุด โดยอาศัย Window Dressing และ การเก็งกำไรหลังเลือกตั้ง โดยแรงซื้อหลักยังเป็นของสถาบัน-กองทุนไทย